**Suplement i Certifikatës për kualifikimin profesional,**

**DIAGNOSTIKIM-MENAXHIM NË AUTOSERVIS, Niveli V në KSHK, referuar Nivelit V të KEK**

**Individi është i aftë:**

* Të kryejë veprimtari menaxhimi dhe organizimi në autoservise.
* Të zbatojë kuadrin ligjor specifik për profesionin e automekanikut.
* Të trajnojë punonjësit e rinj (çirakët) për aspekte të profesionit në shërbimet e automjeteve të lehta.
* Të mbikëqyrë, vlerësojë, udhëzojë, mbështesë dhe motivojë punonjësit e tjerë të autoservisit.
* Të vlerësojë dhe korrigjojë veprimtarinë e aktivitetit në autoservis.
* Të zhvillojë imazhin dhe mbështesë modernizimin e biznesit
* Të garantojë cilësinë e shërbimeve në autoservis.
* Të përgatitë vendin, pajisjet dhe materialet e punës për diagnostikimet në automjetet e lehta.
* Të kryejë matje dhe kontrolle për diagnostikimin e automjeteve të lehta.
* Të kryejë diagnostikime të sistemeve dhe mekanizmave të motorëve të automjeteve të lehta.
* Të kryejë diagnostikime të sistemeve dhe agregateve të automjeteve të lehta.
* Të kryejë diagnostikime me kompjuter të automjeteve të lehta.
* Të përcaktojë procedurat e riparimit të parregullsive të diagnostifikuara.
* Të kryejë llogaritje ekonomike për proceset e punës në shërbimet e automjeteve të lehta.
* Të plotësojë dokumentacionin teknik për diagnostikimin dhe riparimin e automjeteve të lehta.
* Të komunikojë me etikë profesionale me klientët dhe kolegët.
* Të zbatojë rregullat e sigurimit teknik gjatë diagnostikimit të automjeteve të lehta.
* Të zbatojë rregullat e ruajtjes së mjedisit gjatë diagnostikimit të automjeteve të lehta

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Diagnostikim-menaxhim në autoservis”, niveli V në KSHK, referuar nivelit V të KEK, e pajis individin me Certifikatën Profesionale të nivelit dhe Suplementin përkatës të saj të diagnostikuesit-menaxhuesit në shërbimet e automjeteve të lehta.

Ky kualifikim i jep mundësi individit t’i drejtohet tregut të punës si diagnostikues i parregullsive të automjeteve të lehta dhe si menaxhues në ndërmarrje dhe servise të shërbimeve të automjeteve të lehta.

Me përfundimin e këtij niveli, individi ka mundësi për vazhdimin e arsimimit të mëtejshëm në arsimin e lartë në degën e Inxhinerisë së transportit ose degë të tjera të përafërta.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).